Kanaol deu Walchren

Het Kanaol deu Walchren is een kanaol tussen de Onte bie Vlissienge en het Veerse Meer bie Ter Veere. De anleg vong plaes tussen 1870 en 1873.

Het kanaol volgt voor een gedeelte het tracé vant ouwe haevenkanaol van Middelburg uut 1817. De anleg vong geliek plaes mee die vant Walcherse deel van de Zeêuwse lijn; deu de anleg van de Sloedam voo 't spoor was het Sloe as vaerroute ommers nie meer te gebruken. Het kanaol sniejt in Middelburg een deel van de ouwe stadswallen of. Voo de anleg most de Vlissiengse poorte 'esloopt worre; in Vlissienge most de Rammekenspoorte weig.

Alverwege takt het Arnekanaol of ne Erremu en Nieuwland.

Categorie:Waeter in Zeêland
Categorie:Walchren
Categorie:Middelburg
Categorie:Ter Veere
Categorie:Vlissienge